[pic] | KOMISIA EURÒPSKYCH SPOLOČENSTIEV |

Brusel, 21.6.2006

SEK(2006) 787 v konečnom znení

Odporúčanie pre

ROZHODNUTIE RADY

ktorým sa ruší rozhodnutie 2005/184/ES o existencii nadmerného deficitu na Cypre

(predložená Komisiou)

DÔVODOVÁ SPRÁVA

1. ÚVOD

V článku 104 Zmluvy o ES ustanovuje, že členské štáty by mali zabrániť nadmerným deficitom a stanovuje sa postup ich identifikácie a nápravy. Tento postup pri nadmernom deficite (excessive deficit procedure, ďalej len „EDP“) je ďalej spresnený v nariadení Rady (ES) č. 1467/97 o „urýchľovaní a objasňovaní vykonávania postupu pri nadmernom schodku“[1], ktorý je súčasťou Paktu stability a rastu.

V súlade s protokolom pre postup pri nadmernom deficite v prílohe k Zmluve o ES Komisia poskytne údaje pre uplatňovanie EDP. Ako súčasť uplatnenia protokolu musia členské štáty oznámiť údaje o deficitoch a dlhoch verejných financií a iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93[2].

7. apríla 2004 Komisia uverejnila prognózy z jari roku 2004[3]. Podľa týchto prognóz, pri ktorých sa zohľadnili údaje oznámené cyperskou vládou v marci 2004, sa deficit verejných financií na Cypre zvýšil z viac ako 4½ % HDP v roku 2002 na približne 6¼ % HDP v roku 2003, a teda prekročil 3 % referenčnú hodnotu v Zmluve o ES. V správe Komisie sa tiež usúdilo, že pomer dlhu k HDP, ktorý dosiahol 72¼ % HDP v roku 2003, sa bude ďalej odchyľovať od 60 % referenčnej hodnoty uvedenej v Zmluve o ES na viac ako 74½ % HDP v roku 2004. Komisia 12. mája 2004 prijatím správy stanovenej v článku 104 ods. 3) Zmluvy o ES[4] na základe tohto dôkazu iniciovala postup pri nadmernom deficite pre Cyprus. Cyperské orgány predložili 24. mája 2004 konvergenčný program na obdobie rokov 2004-2007, ktorý potvrdil hodnotu deficitu približne 6¼ % HDP za rok 2003 a odhadol pomer dlhu k HDP na 75¼ % HDP za rok 2004. Po zohľadnení všetkých príslušných prvkov v tejto správe a stanoviska Hospodárskeho a sociálneho výboru v súlade s článkom 104 ods. 4. Komisia 24. júna 2004 prijala stanovisko (v súlade s článkom 104 ods. 5), ktoré uvádza, že na Cypre sa vyskytol nadmerný deficit. 5. júla 2004 Rada prijala v súlade s článkom 104 ods. 6 na tento účel rozhodnutie[5].

Rada zároveň prijala stanovisko o konvergenčnom programe Cypru z 24. mája v súlade s nariadením Rady (ES) 1466/97 zo 7. júla 1997[6] a odporúčanie určené Cypru v súlade s článkom 104 ods. 7 Zmluvy o ES s cieľom ukončiť situáciu nadmerného deficitu verejných financií.

2. odporúčania v rámci edp

Rada odporučila cyperskej vláde, aby „čo najskôr ukončili situáciu súčasného nadmerného deficitu“ . Konkrétne odporučila „aby vykonali rázne opatrenia plánované v konvergenčnom programe z mája 2004; aby najmä do 5. novembra 2004 podnikli účinné kroky na dosiahnutie cieľa, ktorým je spoľahlivé a udržateľné zníženie deficitu v roku 2005 pod úroveň 3 % HDP v súlade so stanoviskom Rady z 5. júla 2004 o konvergenčnom programe predloženom v máji 2004“. Rada tiež odporučila „cyperským orgánom, aby zabezpečili, že rast dlhového pomeru sa v roku 2004 zastaví a naberie opačný smer, ako je podrobne uvedené v stanovisku Rady o konvergenčnom programe“.

Pri odporúčaniach pre na nápravu nadmerného deficitu Rada vyzvala cyperské orgány, „aby zabezpečili, že sa rozpočtová konsolidácia po úprave nadmerného deficitu udrží smerom k rozpočtovej pozícii blízkej rovnováhe alebo prebytku“ .

Dňa 22. decembra 2004 Komisia dospela k záveru7, že cyperská vláda zareagovala na odporúčanie Rady a podnikla účinné kroky týkajúce sa opatrení plánovaných na dosiahnutie cieľového deficitu na rok 2005 do konečného termínu 5. novembra, čo Rada vzala na vedomie 18. januára 2005.

Podľa článku 104 ods. 12 sa rozhodnutie Rady o existencii nadmerného deficitu má zrušiť na základe odporúčania Rady, keď sa nadmerný deficit v príslušnom členskom štáte podľa názoru Rady upravil.

3. vývoj deficitu do roku 2005

V oznámení EDP z apríla 2006 (ktoré bolo predložené 22. marca 2003 a uverejnil ho Eurostat 24. apríla 2006) sa celkový verejný deficit v roku 2005 odhadol na 2,4 % HDP (tabuľka 1). Tento výsledok je porovnateľný s cieľom 2,9 % HDP v konvergenčnom programe z mája 2004, ktorý bol potvrdený rozpočtovým zákonom pre rok 2005 schváleným Parlamentom v decembri 2004, a takisto s cieľom 2,5 % uvedenom v poslednej aktualizácii konvergečného programu, ktorý sa predložil 14. decembra 2005. Podľa rozpočtu na rok 2005 sa mala úprava dosiahnuť prostredníctvom zvýšenia príjmov, ako aj prostredníctvom obmedzenia výdavkov. Opatrenia pre príjmy sú zmesou štrukturálnych (sadzby DPH sa upravili smerom nahor v súlade s acquis v máji 2004, pričom mali celoročný vplyv v roku 2005) a jednorazových opatrení (daňová amnestia, ktorá umožnila nahromadenie dodatočných príjmov, ktoré sa rovnajú ¾ percentuálneho bodu v roku 2004 a takmer 1 % v roku 2005). Nominálny rast výdavkov sa obmedzil prostredníctvom hornej hranice pre nominálnu mieru rastu súčasných a hlavných výdavkov, kontroly súčasných prevodov a subvencií v súlade s infláciou a zvyšovania dôchodkového veku zamestnancov vo verejnom sektore. Došlo Výsledok, ktorý predčil očakávania sa dosiahol v dôsledku rastu, na ktorom mali vysoký podiel dane, ktorý súvisel takmer výlučne s domácou spotrebou a ktorý sprevádzal neustály rast zamestnanosti. Príjmy z daňovej amnestie sa tiež ukázali byť vyššie, ako sa očakávalo. Výsledný deficit za rok 2004 (mierne nad 4 % HDP) bol navyše nad hodnotou odhadovanou na záver roka 2004 (približne 4¾ % HDP), keď bol rozpočet na rok 2005 schválený. Výsledný deficit mohol byť ešte nižší, ak by sa časť účinkov základného roku a dodatočných príjmov nebola stratila pre prekročenie výdavkov. Aj keď horná hranica sa vo všeobecnosti miezd široko dodržiavala a nominálna hodnota hlavných výdavkov v skutočnosti klesla, sociálne prevody sa zvýšili o 13 %.

Tabuľka 1: Vývoj rozpočtu v rokoch 2003-2005 (v % HDP) |

Výnos | 2003 | 2004 | 2005 |

Saldo verejných financií | -6,3 | -4,1 | -2,4 |

- celkový príjem | 39,1 | 39,7 | 42,3 |

zahŕňajúci: bežné dane | 26,2 | 25,6 | 26,9 |

sociálne príspevky | 7,1 | 7,8 | 8,4 |

- celkové výdavky | 45,3 | 43,8 | 44,7 |

zahŕňajúce: spoločnú spotrebu | 10,9 | 9,9 | 10,0 |

vecné prevody | 9,0 | 8,2 | 8,3 |

iné ako vecné prevody | 11,4 | 12,2 | 12,9 |

úrokové výdavky | 3,4 | 3,2 | 3,4 |

vytvorenie hrubého fixného kapitálu | 3,4 | 4,1 | 3,2 |

Primárne saldo | -2,8 | -0,9 | 1,0 |

Pm daňové zaťaženie | 33,2 | 33,4 | 35,3 |

Pm cyklicky upravené saldo (1) 1 | -6,1 | -3,9 | -2,1 |

Pm jednorazové opatrenia (2) | 1,8 | 1,0 | 0,9 |

Pm štrukturálne saldo (1-2)1 | -7,9 | -4,9 | -3,0 |

Pm štrukturálny primárne saldo 1 | -4,4 | -1,7 | 0,4 |

Pm skutočné HDP 1 (ročná zmena v %) | 1,9 | 3,9 | 3,8 |

Úrokové výdavky a saldo zahŕňajú výmeny v súlade s definíciami použitými pri postupe nadmerného deficitu. Celkový príjem a celkové výdavky sú v súlade s harmonizovanými definíciami podľa ESA95. 1 Hospodárske prognózy útvarov Komisie z jari 2006. Zdroj: útvary Komisie. |

Celkovo sa v roku 2005 deficit zlepšil o takmer 4 % body HDP v porovnaní s rokom 2003 a o 1¾ % bodu HDP v porovnaní s rokom 2004. Dočasné príjmy sú stanovené na približne 1 % HDP v roku 2004 ako aj v roku 2005. Primárne saldo sa udržal na pozitívnych hodnotách po prvýkrát od roku 2002. Konkrétne primárny prebytok 1 % HDP v roku 2005 sa porovnáva s primárnymi deficitmi 3 % v roku 2003 a 1 % v roku 2004. Zlepšenie zostatku verejných financií, určené odhadovanou zmenou v štrukturálnom salde (cyklicky upravené saldo bez vplyvu jednorazových a dočasných opatrení), predstavuje fiškálnu snahu o takmer 5 percentuálnych bodov HDP v období medzi rokmi 2003 a 2005, keď štrukturálny deficit dosiahol takmer 8 % a 3 % HDP.

4. rozpočtové vyhliadky na rok 2006 a ďalej

Podľa prognóz útvarov Komisie z jari 2006 sa predpokladá, že dlh verejných financií v roku 2006 bude tesne nad 2 % HDP (tabuľka 2) alebo približne o ¼ percentuálneho bodu HDP väčšie ako oficiálny cieľ. Rozdiel sa vysvetľuje hlavne optimistickejším predpokladom rastu v oficiálnych predpokladoch, ktoré Cyprus poskytol. Podľa aktualizácie konvergenčného programu na rok 2005 by HDP tento rok narástol na 4,2 %, zatiaľ čo predpovede útvarov Komisie z jari 2006 predpokladajú, že HDP narastie na 3,8 %. Predpokladá sa, že primárny prebytok zostane na 1 % HDP, keďže zníženie deficitu verejných financií v porovnaní s výsledkom z roku 2005 (tesne nad ¼ % HDP) by odrážalo predpokladané zníženie v úrokových platbách.

Tabuľka 2: Prognózy verejných financií (v % HDP) |

2005 | 2006 | 2007 |

KP | Kom. | KP | Kom. (1) |

Saldo verejných financií | -2,4 | -1,9 | -2,1 | -1,8 | -2,0 |

- celkový príjem | 42,3 | 41,9 | 41,8 | 41,9 | 41,8 |

zahŕňajúci: bežné dane | 26,9 | 26,9 | 26,9 | 27,0 | 26,8 |

sociálne príspevky | 8,4 | 8,1 | 8,1 | 8,1 | 8,1 |

- celkové výdavky | 44,7 | 43,8 | 43,9 | 43,7 | 43,8 |

zahŕňajúce:- spoločnú spotrebu | 10,0 | 9,5 | 9,8 | 9,0 | 9,8 |

- prevody iné ako vecné | 12,9 | 11,4 | 11,4 | 11,5 | 11,4 |

- úrokové výdavky | 3,4 | 3,1 | 3,1 | 3,0 | 3,0 |

- vytvorenie hrubého fixného kapitálu | 3,2 | 3,4 | 3,4 | 3,4 | 3,4 |

Primárne saldo | 1,0 | 1,2 | 1,0 | 1,2 | 1,0 |

Pm cyklicky upravené saldo (1) | -2,1 | -1,8 | -1,9 | -1,8 | -2,0 |

Pm jednorazový (2) | 0,9 | 0,3 | 0,3 | 0,3 | 0,3 |

Pm štrukturálne saldo (1-2) | -3,0 | -2,1 | -2,2 | -2,1 | -2,3 |

Pm štrukturálne primárne saldo | 0,4 | 1,0 | 0,9 | 0,9 | 0,7 |

Pm skutočný HDP (ročná zmena v percentách) | 3,8 | 4,2 | 3,8 | 4,2 | 3,8 |

Zdroje: Oznámenie EDP z apríla 2006 pre rok 2005, aktualizácia konvergenčného programu (KP) z decembra 2005 a predpovede útvarov Komisie z jari 2006 (Kom.). Cyklicky upravený a štrukturálne saldo pre KP vypočítaný útvarmi Komisie na základe údajov stanovených v programe (rozdiel s Kom. odráža rozdielne makroekonomické predpoklady). Celkový príjem a celkové výdavky KP sa zvýšili o 1,9 % HDP v súlade s harmonizovanými definíciami podľa ESA95. (1) Podľa obvyklého bez akejkoľvek zmeny politiky. |

Po tom, ako sa jednorazové alebo dočasné opatrenia odpočítajú od cyklicky upraveného salda, sa štrukturálne zlepšenie rovná približne ¾ percentuálneho bodu HDP a štrukturálny deficit sa stanoví na približne 2¼ % v roku 2006. Predpokladaná úroveň štrukturálneho deficitu dosiahne minimálne ročné zlepšenie o najmenej ½ % HDP ustanoveného Paktom rastu a stability a poukazuje na spoľahlivú a trvalo udržateľnú úpravu nadmerného deficitu, ktorú potvrdili rozpočtové prognózy na rok 2007 v prognózach útvarov Komisie z jari 2006. Podľa obvyklého predpokladu bez akejkoľvek zmeny politiky a po zohľadnení jednorazových príjmov mierne nad ¼ percentuálneho bodu HDP sa predpokladá, že štrukturálne saldo zostane vcelku nezmenený na približne 2¼ % HDP. Nedostatok zlepšenia štrukturálneho salda v roku 2007 odráža očakávané zhoršenie čistej pozície Cypru voči rozpočtu EÚ, keďže dočasné kompenzačné granty spojené so vstupom do EÚ sa skončili v roku 2006.

V súlade so stanoviskom Rady8 o aktualizovanom konvergenčnom programe Cypru pre roky 2005-2009 by opatrenia plánované cyperskými orgánmi pre obdobie programu naďalej konsolidovali verejné financie do roku 2009, keď sa deficit priblíži k ½ % HDP. Po dosiahnutí ¾ % HDP v roku 2005 sa predpokladá, že primárny prebytok postupne narastie na 1¾ % HDP v roku 2009. Štrukturálny deficit sa zníži z približne 3 % HDP v roku 2005 na približne ½ % HDP do roku 20099, čo predstavuje zlepšenie o viac ako ½ % HDP ročne v priemere. Na základe odhadovaného výnosu pre rok 2005 a po zohľadnení salda rizík rozpočtových cieľov sa zdá byť rozpočtová pozícia v programe dostatočný na to, aby zaistil, že strednodobý cieľ (medium-term objective, ďalej len „MTO“) určený cyperskými orgánmi sa do roku 2009 takmer dosiahne, ako sa plánovalo v programe. V rokoch nasledujúcich po úprave nadmerného deficitu by tempo zmien zameraných na dosiahnutie MTO programu preukázalo pokrok smerom k takmer vyváženému rozpočtu, ktorý by bol následne na primeranej úrovni10, keďže by sa nachádzal v rámci škály určenej pre oblasť eura a členské štáty ERM II v Pakte stability a rastu a v Kódexe správania11. Okrem toho aj podľa stanoviska Rady by rozpočtová stratégia načrtnutá v programe poskytla dostatočné bezpečnostné opatrenia proti porušovaniu prahu 3 % HDP s bežnými makroekonomickými výkyvmi od roku 2008.

5. dlh verejných financií

V roku 2005 sa hrubý pomer verejného dlhu k HDP znížil na 70¼ % z 71¾ v roku 2004 v dôsledku zaznamenaného primárneho prebytku a vysokého rastu, účinkov zníženia dlhu, ktoré boli čiastočne vyrovnané akumuláciou finančných aktív vo forme vkladov v amortizačných fondoch v centrálnej banke (tabuľka 3).

Podľa rozpočtového zákona pre rok 2006 sa očakáva, že v roku 2006 pomer dlhu k HDP ďalej klesne na 67 %. Prognózy útvarov Komisie z jari 2006 takisto predpokladajú zníženie pomeru dlhu k HDP, aj keď menšie: zo 70¼ % HDP v roku 2005 na 69 % HDP v roku 2006. Rozdiel medzi prognózami Komisie a rozpočtovým zákonom sa dá vysvetliť rozdielnymi prognózami primárneho salda a nominálneho rastu HDP (rozdielne prognózy efektu snehovej gule), a skutočnosť, že predpovede Komisie nezahŕňajú účinky znižovania dlhu z dekumulácie amortizačných fondov (ak by zahŕňali, spôsobilo by to zníženie prognózy na približne 68 % HDP). Na základe známych politík, útvary Komisie predpovedali, že pomer dlhu k HDP ďalej klesne na 67¾ % HDP v roku 2007. Hlavne v dôsledku plánovanej dekumulácie amortizačných fondov predpokladá aktualizácia konvergenčného programu pre rok 2005 ďalšie zníženia pomeru dlhu k HDP so začiatočnou hodnotou 64 % v roku 2007 po 57 % v roku 2008 a 53½ % v roku 2009. Vo vyššie uvedenom stanovisku Rady o konvergenčnom programe sa dospelo k záveru, že vzhľadom na saldo rizík v programe sa zdá byť dlhový pomer dostatočne znížený smerom k 60 % HDP referenčnej hodnoty.

Tabuľka 3: Dynamika dlhu |

2003 | 2004 | 2005 | 2006 | 2007 |

KP | Kom. | KP | Kom. (1) |

Percento nárastu verejného dlhu(2) | 69,7 | 71,7 | 70,3 | 67,0 | 69,1 | 64,0 | 67,8 |

Percentuálna zmena dlhu | 4,5 | 1,9 | -1,3 | -3,5 | -1,2 | -3,0 | -1,3 |

Príspevky na zmenu koeficientu hrubého dlhu: |

- primárne saldo | 2,8 | 0,9 | -1,0 | -1,2 | -1,0 | -1,2 | -1,0 |

- efekt „snehovej gule“ | -0,8 | -1,0 | -1,1 | -1,6 | -1,0 | -1,2 | -1,0 |

- úrokové výdavky | 3,4 | 3,2 | 3,4 | 3,1 | 3,1 | 3,0 | 3,0 |

- kapitálové vyrovnanie | 2,5 | 2,0 | 0,8 | -0,8 | 0,8 | -0,6 | 0,7 |

zahŕňajúce: |

- rozdiel medzi hotovosťou a časovým rozlíšením | 0,6 | 0,3 | 0,3 | 0,0 | 0,0 |

- čistá akumulácia finančných aktív | 1,8 | 1,6 | 0,3 | -0,6 | -0,4 |

zahŕňajúca: zisky z privatizácie | 0,0 | 0,0 | 0,0 | 0,0 | 0,0 |

- účinky ohodnotenia a reziduálne zmeny | 0,1 | 0,1 | 0,1 | 0,0 | 0,0 |

Zdroje: Oznámenie EDP z apríla 2006 za rok 2005, aktualizácia z decembra 2005 konvergenčného programu (KP) a predpovede útvarov Komisie z jari 2006 (Kom.). (1) Podľa obvyklého predpokladu, ktorý nemení politiku (2) Zmena v koeficientu hrubého dlhu môže byť rozložená takto: [pic] kde t je časový dolný index; D, PD, Y a SF sú objem verejného dlhu, primárny deficit, nominálny HDP a kapitálové vyrovnanie a i a y predstavujú priemernú sumu dlhu a rast nominálneho HDP. Výraz v zátvorkách predstavuje efekt „snehovej gule “. |

6. ZÁVERY

Deficit verejných financií sa znížil z 4,1 % HDP v roku 2004 na 2,4 % v roku 2005, pod 3 % referenčnú hodnotu. Opatrenia, ktoré viedli k zníženiu deficitu, majú väčšinou trvalý charakter. Odhaduje sa, že štrukturálne saldo, t.j. cyklicky upravené saldo bez vplyvu jednorazových a iných dočasných opatrení sa zlepšilo o takmer 2 % body HDP. Podľa predpovedí Komisie z jari 2006 sa očakáva, že hlavný deficit sa zníži na 2¼ % v roku 2006 a bez akejkoľvek zmeny politiky na 2 % v roku 2007. To znamená, že deficit sa udržal pod hornou hranicou 3 % HDP spoľahlivým a trvalo udržateľným spôsobom.

Dlh verejných financií klesol z 71¾ % HDP v roku 2004 na 70¼ % v roku 2005 a môže sa považovať za dostatočne znížený smerom k referenčnej hodnote 60 % HDP. Podľa predpovedí útvarov Komisie z jari 2006 sa očakáva, že koeficient dlhu, hoci stále zostáva nad referenčnou hodnotou 60 % HDP, klesne v rokoch 2006 a 2007 ďalej - na približne 69 % a 68 % HDP (za predpokladu nezmenenej politiky).

Z tohto celkového hodnotenia sa môže usúdiť, že situácia nadmerného deficitu na Cypre sa upravila. Komisia preto odporúča, aby Rada zrušila svoje rozhodnutie o existencii nadmerného deficitu na Cypre.

Odporúčanie pre

ROZHODNUTIE RADY

ktorým sa ruší rozhodnutie 2005/184/ES o existencii nadmerného deficitu na Cypre

(2006/…/ES)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva a najmä na jej článok 104 ods. 12,

so zreteľom na odporúčanie Komisie,

keďže:

1. Rada na základe odporúčania Komisie v súlade s článkom 104 ods. 6 Zmluvy o ES rozhodnutím Rady 2005/184/ES12 rozhodla, že na Cypre existuje nadmerný deficit.

2. Rada v súlade s článkom 104 ods. 7 Zmluvy o ES a s článkom 3 ods. 4 nariadenia (ES) č. 1467/97 predložila Cypru 5. júla 2004 odporúčanie, aby ukončil situáciu nadmerného deficitu najneskôr do konca roka 2005. Odporúčanie bolo uverejnené. Konkrétne sa odporučilo, aby sa vykonali rázne opatrenia plánované v konvergenčnom programe z mája 2004: aby najmä do 5. novembra 2004 podnikli účinné kroky na dosiahnutie cieľa, ktorým je spoľahlivé a udržateľné zníženie deficitu v roku 2005 pod úroveň 3 % HDP. Rada takisto odporučila, aby sa zabezpečilo, aby sa rast koeficientu dlhu sa v roku 2004 zastavil a nabral opačný smer. Rada vyzvala cyperské úrady, aby zabezpečili, aby sa rozpočtová konsolidácia po úprave nadmerného deficitu udržala smerom k strednodobým rozpočtovým cieľom (MTO).

3. V súlade s článkom 104 ods. 12 Zmluvy o ES sa rozhodnutie Rady o existencii nadmerného deficitu ruší, ak sa podľa názoru Rady nadmerný deficit v príslušnom členskom štáte sa upravil.

4. Podľa protokolu o postupe pri nadmernom deficite priloženom k Zmluve o ES Komisia poskytne údaje pre uplatňovanie postupu. Ako súčasť uplatňovania tohto protokolu musia členské štáty oznamovať údaje o dlhoch a deficitoch verejných financií a iných súvisiacich ukazovateľoch dvakrát do roka, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva13.

5. Na základe údajov poskytnutých Komisiou (Eurostat) podľa článku 8 písm. g nariadenia (ES) č. 3605/93 nasledujúcom po oznámení Cypru pred 1. aprílom 2006 a na základe predpovedí útvarov Komisie z jari 2006 sú oprávnené tieto závery:

6. Dlh verejných financií sa znížil z 4,1 % HDP v roku 2004 na 2,4 % HDP v roku 2005, čo je pod referenčnou hodnotou deficitu 3 % HDP. Tieto hodnoty sú porovnateľné s cieľom 2,9 % HDP stanoveným v aktualizácii konvergenčného programu z mája 2004 a s cieľom 2,5 % stanoveným v aktualizácii konvergenčného programu z decembra 2005. Zníženie pod referenčnú hodnotu v roku 2005 je v súlade s odporúčaním podľa článku 104 ods. 7. Fiškálna úprava sa vykonala v roku 2005 prostredníctvom zvýšenia príjmov, ako aj prostredníctvom obmedzenia výdavkov. Hoci niektoré jednorazové opatrenia pomohli znížiť deficit, rozpočtová konsolidácia na Cypre sa dosiahla hlavne prostredníctvom štrukturálnych opatrení. Štrukturálny deficit (cyklicky upravený deficit bez vplyvu jednorazových a dočasných opatrení) klesol na 3 % HDP, v porovnaní s takmer 5 % a 8 % HDP v rokoch 2004 a 2003.

7. Podľa predpovede útvarov Komisie z jari 2006 sa odhaduje, že v roku 2006 sa deficit ďalej zníži na 2¼ % HDP, prevažne prostredníctvom opatrení štrukturálneho charakteru. Táto hodnota je mierne nad oficiálnym deficitným cieľom 1,9 % HDP ustanovenom v aktualizácii konvergenčného programu z decembra 2005. Predpovede z jari predpokladajú ďalší pokles deficitu na 2 % HDP v roku 2007, a to bez akejkoľvek zmeny politiky. To naznačuje, že deficit sa udržal pod hornou hranicou 3 % HDP spoľahlivým a trvalo udržateľným spôsobom, ako sa požadovalo v odporúčaní podľa článku 104 ods. 7.

8. Dlh verejných financií klesol z 71¾ % HDP v roku 2004 na 70¼ % v roku 2005. Podľa predpovedí útvarov Komisie sa predpokladá, že pomer dlhu ďalej klesne na približne 69 % HDP v roku 2006 a 68 % HDP v roku 2007. Rýchlosť znižovania dlhu smerom k referenčnej hodnote 60 % HDP je v súlade s odporúčaním podľa článku 104 ods. 7.

9. Podľa stanoviska Rady z 14. marca 2006 o aktualizovanom konvergenčnom programe Cypru pre roky 2005-2009 by opatrenia plánované cyperskými orgánmi počas obdobia programu dostali do roku 2009 štrukturálny deficit na približne ½ % HDP, čo sa považuje za strednodobý cieľ, ktorý si vybrali cyperské orgány. Na základe odhadovaného výnosu za rok 2005 a po zohľadnení salda rizík pre rozpočtových cieľov sa zdá byť rozpočtová pozícia v programe dostatočnou na zabezpečenie toho, aby sa MTO programu dosiahol do roku 2009, ako sa navrhuje v programe. V rokoch po úprave nadmerného deficitu je rýchlosť úprav smerom k programu MTO obsiahnutého v programe vcelku v súlade s Paktom stability a rastu.

10. Rozhodnutie 2005/184/ES by sa preto malo zrušiť.

PRIJALA TOTO ROZHODNUTIE:

Článok 1

Z celkového hodnotenia vyplýva, že situácia nadmerného deficitu na Cypre sa upravila.

Článok 2

Rozhodnutie 2005/184/ES sa týmto ruší.

Článok 3

Toto rozhodnutie je určené Cyperskej republike.

V Bruseli, 11. júla 2006.

za Radu

predseda

[1] Ú. v. ES L 209, 2.8.1997, s. 6. Nariadenie naposledy zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).

[2] Ú. v. ES L 332, 31.12.1993, s. 7. Nariadenie naposledy zmenené nariadením (ES) č. 2103/2005 (Ú. v. EÚ 337, 22.12.2005, s. 1).

[3] Prognózy útvarov Komisie z jari roku Rozhodnutie Rady 2005/184/ES uverejnené 9.3.2005 v Úradnom vestníku: Ú. v. EÚ L 062, s.19 sú k dispozícii na tejto internetovej stránke: http://europa.eu.int/commm/economy_finance/publications/european_economy/ 2004 ee204en.pdf .

[4] Úplný text tejto správy je k dispozícii na tejto internetovej stránke: http://europa.eu.int/comm/economy_finance/about/activities/sgp/country/edp/edprep2004_cy.pdf .

[5] Rozhodnutie Rady 2005/184/ES uverejené 9.3.2005 v Úradnom vestníku: Ú. v. EÚ L 062, s. 19.

6 Ú. v. ES L 209, 2.8.1997, s.1. Nariadenie naposledy zmenené a doplnené nariadením (ES) č. 1055/2005 (Ú. v. EÚ L 174, 7.7.2005, s.1)

7 http://europa.eu.int/comm/economy_finance/about/activities/sgp/edp/comm_comm_22_dec_en.pdf

8 Stanovisko Rady: http://register.consilium.eu.int/pdf/en/06/st07/st07380.en06.pdf. Technické hodnotenie: http://europa.eu.int/comm/economy_finance/about/activities/sgp/country/commwd/cy/com_cy20052006.pdf

9 Stanovisko Rady: http://register.consilium.eu.int/pdf/en/06/st07/st07380.en06.pdf.Technické hodnotenie: http://europa.eu.int/comm/economy_finance/about/activities/sgp/country/commwd/cy/com_cy20052006.pdf

10 Strednodobý rozpočtový cieľ sa môže odlišovať od takmer rovnováhy alebo prebytku pre jednotlivé členské štáty. Pre euro oblasť a členské štáty ERM2 by bola teda škála medzi – 1 % HDP a alebo prebytok, v cyklicky upravených výrazoch, odpočítaných od jednorazových a dočasných opatrení.

11 Nariadenia Rady (ES) č. 1466/97 - Ú. v. EÚ L 209, 2.8.1997, s.1. Nariadenie naposledy zmenené a doplnené nariadením (ES) č. 1055/2005 (Ú. v. EÚ L 174, 7.7.2005, s.1) - a (ES) č. 1467/97 - Ú. v. ES L 209, 2.8.1997, s.6. Nariadenie naposledy zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s.5) - a uznesenie Európskej rady o Pakte stability a rastu z 7. júla 1997. Kódex správanie môžete nájsť na http://europa.eu.int/comm/economy_finance/about/activities/sgp/codeofconduct_en.pdf

12 Ú. v. EÚ L 62, 9.3.2005, s. 19.

13 Ú. v. L ES 332, 31.12.1993, s.7. Nariadenie naposledy zmenené a doplnené nariadením (ES) č. 2103/2005 (Ú. v. EÚ L 337, 22.12.2005, s.1)